Mestské divadlo Žilina

Mestské divadlo Žilina je mestské divadelné teleso financované bez podpory dotácií štátu. Čoby príspevková organizácia príslušného mesta patrí do takzvanej skupiny samosprávnych divadiel zriaďovaných orgánmi samosprávy, vyššími územnými celkami alebo mestskými zastupiteľstvami. Ide o repertoárové divadlo so stálym umeleckým súborom. V súčasnosti svoju dramaturgiu orientuje na súčasné texty uvádzané v slovenskej premiére, nové dramatizácie, nové preklady klasických textov a pôvodnú súčasnú slovenskú drámu. História Bolo založené 1. januára 1992 ako prvé neštátne repertoárové divadlo na Slovensku so sídlom v Žiline. V rokoch 1995 až 1996 bolo tvorené dvoma samostatnými zložkami, a to Činohrou Mestského divadla Žilina a scénou určenou pre deti a mládež Divadlo MAJÁK Žilina. Po zrušení profesionálneho súboru činohernú úlohu divadla postupne prevzalo pôvodne ochotnícke zoskupenie, respektíve MAJÁK. V období od roku 1999 až 2003 bola umelecká činnosť divadla pozastavená z dôvodu rozsiahlej rekonštrukcie jeho budovy. Odo dňa svojho znovuotvorenia 19. decembra 2003 pôsobí pod svojou aktuálnou identitou a pod skratkou MD Žilina. Personál Vedenie divadla Riaditelia Michal Vidan (od r. 2019) Anton Šulík (2012 – 2019) Martina Jesenská (2007 – 2012) Elena Dikošová (1999 – 2007) Umeleckí šéfovia Eduard Kudláč (od r. 2009) Rastislav Ballek (2007 – 2009) Nadežda Jelušová (2006 – 2007) Rastislav Ballek (2003 – 2006) Tomáš Rosický (2000 – 2002) Elena Dikošová (– 1999) Umelecký súbor Úspechy a ocenenia Ohlas na nesúťažných festivaloch V rámci nesúťažných divadelných prehliadok zaznamenalo divadlo na báze kritickej platformy najvyššie priemerné známky pri dvoch príležitostiach. Na 15. ročníku česko-slovenského festivalu Setkání-Stretnutie, každoročne konanom v priestoroch Městského divadla Zlín, sa v máji 2010 stretla s najväčším ohlasom freska Tretí vek od režiséra Doda Gombára, zatiaľ čo v júni toho istého roku bola do hlavného programu 6. ročníka martinskej prehliadky divadiel na Slovensku Dotyky a spojenia zaradená hra v réžii E.Kudláča Žena z minulosti. Z odborného hlasovania siedmich domácich i zahraničných kritikov, ktorí hodnotili celkovo trinásť divadelných inscenácií, dostalo najlepšie hodnotenie predstavenie MD Žilina. Poznámky Literatúra BEŇOVÁ, Juliana. Mestské divadlo Žilina. Žilina, Slovensko : MD Žilina, 2005. Dostupné online. ISBN 978-8-08-898763-5. S. 77. DULLA, Matúš; MORAVČÍKOVÁ, Henrieta H.. Architektúra Slovenska v 20. storočí. Bratislava, Slovensko : Slovart, 2002. Dostupné online. ISBN 978-8-07-145684-1. S. 511. HRDINA, Miroslav. Architektúra na Slovensku v 40.tych rokoch 20. storočia. Bratislava, Slovensko : Katedra dejín výtvarného umenia FiF UK, 2009. Dizertačná práca. Dostupné online. KRUŠINSKÝ, Gustáv, Miroslav Pfliegel Premeny Žiliny. Žilina, Slovensko : Osveta pre MsNV Žilina, 1990. Dostupné online. ISBN 978-8-02-170195-3. S. 199. KUSÝ, Martin. Architektúra na Slovensku: 1918 – 1945. Ilustrácie Ľudovít Absolon. Zväzok 1. Martin, Slovensko : SNP, 1971. Dostupné online. S. 186. ŠTANSKÝ, Peter, Ľubomír Viliam Prikryl Mesto Žilina: Geografické prostredie mesta Žilina, história Žiliny, historické jadro. Žilina, Slovensko : Regionálna a rozvojová agentúra, 1997. Dostupné online. ISBN 978-8-02-180114-1. S. 189. Referencie Pozri aj Zoznam divadiel na Slovensku Zoznam samosprávnych divadiel na Slovensku Iné projekty Commons ponúka multimediálne súbory na tému Mestské divadlo Žilina Externé odkazy